Държавен вестник, бр. 33, 2014 г., стр. 175

БРОЙ  33	
Д Ъ Р Ж А В Е Н  В Е С Т Н И К 	
СТР.  175  
Раздел Б-VIII/2
Ръководство за организацията и принципите 
за носене на вахта
1. Компаниите, капитаните и лицата от 
командния състав, носещи вахта, трябва да 
вземат под внимание следното експлоатаци-
онно ръководство.
ЧАСТ 1 – РЪКОВОДСТВО ПО ОСВИДЕ-
ТЕЛСТВАНЕ
(Няма ръководство)
ЧАСТ 2 – РЪКОВОДСТВО ПО ПЛАНИ-
РАНЕ НА РЕЙСА
(Няма ръководство)
ЧАСТ 3 – РЪКОВОДСТВО ЗА ОБЩИТЕ 
ПРИНЦИПИ ПО НОСЕНЕ НА ВАХТА 
(Няма ръководство)
ЧАСТ 4 – РЪКОВОДСТВО ПО НОСЕНЕ 
НА ВАХТА НА МОРЕ
Част 4-1 – Ръководство по носенето на 
ходова навигационна вахта
Въведение
2. За специалните типове кораби, а така 
също за корабите, превозващи опасни, ток-
сични или леснозапалими товари, може да 
е необходимо особено ръководство. При 
необходимост капитанът трябва да осигури 
това експлоатационно ръководство.
3. Важно е вахтените помощник-капитани 
да разбират, че ефективното изпълнение на 
задълженията им е необходимо в интерес на 
безопасността на човешкия живот и опазване 
на имуществото на море и предотвратяване 
замърсяването на морската среда.
Носене на вахта, докато корабът е на котва
4. Капитанът на всеки кораб при заставане 
на котва, в открит рейд или друг, буквално 
в условия „на море“ в съответствие с гла-
ва VIII, раздел А-VIII/2, част 4-1, точка 51 от 
Кодекса, следва да гарантира, че подходящи 
мерки за носенето на вахта са предприети 
за безопасното носене на вахта през цялото 
време. Палубният офицер през цялото време 
е отговорен за безопасното носене на вахта 
на котва.
5. При определяне на мерките за носене 
на вахта и съизмерване с поддържането на 
безопасността и сигурността на кораба и 
опазването на морската среда капитанът 
трябва да вземе предвид всички обстоятел-
ства и условия, като например:
1. поддържане на непрекъсната зрителна 
и слухова бдителност, както и чрез всички 
други налични средства;
2. изисквания за уведомяване кораб към 
кораб и кораб към бряг; 
3. преобладаващи метеорологични условия 
на морето, ледове и течения;
4. необходимост от непрекъснато следене 
позицията на кораба;
5. естество, размер и характеристики на 
закотвянето;
6. условията на движение;
7. ситуации, които могат да се отразят на 
сигурността на кораба;
8. операции по товарене и разтоварване;
9. определянето на членовете от екипажа, 
които да са в постоянна готовност; и
10. процедура за предупреждаване на капи-
тана и поддържане в готовност на двигателя.
Част 4-2 – Ръководство по носенето на 
машинна вахта
6. За специалните типове пропулсивни 
уредби или спомагателни механизми и за 
корабите, превозващи опасни, токсични или 
леснозапалими товари, може да е необходи-
мо особено ръководство. При необходимост 
главният механик трябва да осигури това 
експлоатационно ръководство.
7. Важно е вахтените механици да разбират, 
че ефективното изпълнение на задълженията 
по носене на вахта е необходимо в интерес на 
безопасността на човешкия живот и опазване 
на имуществото на море и за предотвратяване 
замърсяването на морската среда.
8. Застъпващият на вахта механик преди 
приемането на машинната вахта трябва:
.1 да се запознае с разположението и из-
ползването на обзавеждането, предназначено 
за осигуряване на безопасността на човешкия 
живот в опасна или токсична среда;
.2 да се убеди, че материалите за оказване 
на спешна медицинска помощ са леснодос-
тъпни, особено тези, които се изискват за 
лечение на изгаряне и попарване, и
.3 в пристанище, когато корабът безопасно 
е закотвен или завързан, да бъде осведомен:
.3.1 за дейностите, свързани с товара, 
състоянието на работите по техническото 
обслужване и ремонт и всички други опе-
рации, влияещи на носенето на вахтата, и
.3.2 за спомагателните механизми, из-
ползвани за обслужване на помещенията за 
пътниците и екипажа, товарните операции, 
подаването на вода и системите на изсмук-
ващата вентилация.
Част 4-3 – Ръководство по носенето на 
радиовахта
Общи положения
9. Правилникът за радиосъобщенията 
изисква всяка корабна радиостанция да има 
лиценз, да се намира под изключителната 
власт на капитана или друго лице, отговорно 
за кораба, и се експлоатира само под кон-
трола на имащ необходимата квалификация 
персонал. Правилникът изисква обявяването 
на бедствие да се излъчва само по заповед 
на капитана или друго лице, отговорно за 
кораба.